Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 876

c) A kincstári devizaszámlán a jóváírások és a terhelések elszámolása idegen pénzeszközként Jóváírás A jóváírások elszámolása a Végrehajtó Szervezetek (a továbbiakban: VSZ), illetőleg a KPSZE és Nemzeti Alap részére nyitott devizaszámlák estében eltérően történik. Az EU támogatás kezelésére nyitott devizaszámlára érkező támogatás jóváírásáról a Kincstár Budapesti Fiók Devizaműveletek Osztálya (a továbbiakban: Devizaműveletek Osztálya) számlakivonatot és jóváírási értesítőt (a továbbiakban: számlakivonat) ad a számlatulajdonos VSZ vagy KPSZE, illetve Nemzeti Alap részére. A VSZ a számlakivonat alapján a saját — a támogatást nyújtó által jóváhagyott — nyilvántartásában rögzíti a jóváírt összeget, továbbá a kivonat másolatát átadja a fejezet Költségvetési Osztálya részére a jóváírt összeg idegen pénzeszközként történő könyvelése céljából. A KPSZE a számlakivonat alapján a saját — a támogatást nyújtó által jóváhagyott — nyilvántartásában rögzíti a jóváírt összeget, továbbá a kivonat másolatát tájékoztatásul megküldi a Szakmai Programfelelősök (a továbbiakban: SPO) részére. A KPSZE közreműködésével megvalósuló PHARE programok esetében a devizaszámla forgalmának (jóváírásának, terhelésének) idegen pénzeszközként történő könyvelését nem a fejezet Költségvetési Osztálya végzi. E programok esetében a devizaszámla forgalmát a Kincstár rögzíti. Szintén a Kincstár végzi a Nemzeti Alap részére nyitott devizaszámlák forgalmának idegen pénzeszközkénti könyvelését. A jóváírt összeg elszámolása T 368 Nemzetközi támogatási programok devizaszámlája számla K 4889 Nemzetközi támogatási programok deviza elszámolása számla Terhelés A KPSZE közreműködésével megvalósuló PHARE programok esetén a KPSZE, egyéb programok esetén a fejezetnél működő VSZ rendelkezése szerint, a devizaszámláról a forintban teljesítendő kiadásokra a Kincstár Devizaműveletek Osztálya a devizaszámláról a fejezet érintett fejezeti feladatfinanszírozási, illetve egyéb céljellegű számlájára utalja át a szükséges devizaösszeg forint ellenértékét. A devizaszámláról deviza kifizetés esetén közvetlenül történik a jogosult részére az átutalás, a KPSZE közreműködésével megvalósuló PHARE programok esetén a KPSZE, egyéb programok esetén a fejezetnél működő VSZ rendelkezése és a jogosult számlája alapján. A kifizetés elszámolása mindkét esetben azonos. A Kincstárban vezetett devizaszámla egyenlege csökken. A devizaszámla terheléséről a Kincstár Devizaműveletek Osztálya számlakivonatot ad a számlatulajdonos (VSZ, illetőleg KPSZE és Nemzeti Alap) részére. A VSZ a számlakivonat alapján saját — a támogatást nyújtó által jóváhagyott — nyilvántartásában rögzíti a devizaszámla terhelését és a kivonatot másolatban megküldi a fejezet Költségvetési Osztálya részére. A Költségvetési Osztály a devizaszámla állományában bekövetkező idegen pénzeszköz csökkenést könyveli. A KPSZE a számlakivonat alapján a saját — a támogatást nyújtó által jóváhagyott — nyilvántartásában rögzíti a terhelés összegét, továbbá a kivonat másolatát tájékoztatásul megküldi az SPO részére. A KPSZE közreműködésével megvalósuló PHARE programok esetében a devizaszámla forgalmának (jóváírásának, terhelésének) idegen pénzeszközként történő könyvelését nem a fejezet Költségvetési Osztálya végzi. E programok esetében a devizaszámla forgalmát a Kincstár rögzíti. Szintén a Kincstár könyveli a Nemzeti Alap részére nyitott devizaszámla forgalmát idegen pénzeszközként. A terhelés összegének elszámolása T 4889 Nemzetközi támogatási programok deviza elszámolása számla K 368 Nemzetközi támogatási programok devizaszámlája számla

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes